Saak afgesluit ná tienerseun wat Rover se been glo breek spoorloos verdwyn | Maroela Media
Die soektog na die persoon wat Rover, die hondjie van Bloemfontein wat talle harte aangegryp het, se been wreed gebreek het, is gestaak.
Kol. Thandi Mbambo, polisiewoordvoerder in die Vrystaat, het gesê geen verdagte kon opgespoor word nie.
'n 17-jarige amateurliggaamsbouer het glo die steekhaarbrakkie se been gebreek in 'n poging om sy eie krag op die dier te toets.
Maroela Media het vroeër berig die Bloemfonteinse Dierebeskermingsvereniging (DBV) is in Desember na 'n huis in die stad waar 'n hond onophoudelik getjank het. Daar het hulle Rover in 'n plas bloed aangetref. Hy kon glad nie beweeg nie.
Rover (links) is reeds supertuis. By hom is Marno Victor en sy pa, Japie, en Rover se nuwe beste maat, Slowey. (Foto: Victor-gesin)
Rover is by die tiener weggeneem en sy poot is later noodgedwonge afgesit. Hy is by die DBV versorg en die aannemingsproses het begin nadat Rover genoegsaam herstel het.
Rover het intussen 'n liefdevolle, nuwe tuiste by 'n gesin in Bloemfontein gekry.
Volgens die polisie is die huis waar die seun glo gewoon het, verlate aangetref. Ten spyte van herhaalde poging om die verdagte te vind, was hy spoorloos, het Mbambo gesê.
Enige nuwe leidrade wat opduik, sal beslis opgevolg word, het sy gesê.
Bloemfontein DBV In die nuus Rover
Ek het gister iemand op die water sien hol…toe wonder ek…
die "monster" , wreedaard , sommer "moordenaar", kan nie net verdwyn nie, daar moet mense wees wat hom ken en sy bewegings ken, hy is 'n amateur liggaamsbouer, sy vriende weet waar hy is, "soek en jy sal vind"
kom mike bolhuis, help kry die vent, jy is nie verniet 'n diere liefhebber nie
Klink vir my die seun is polities gekonnekteer. Die persoon wat vinniger as 300km/h ry word opgespoor, slegs op grond van 'n video. Waarom is daar nie onmiddelik teen die seun opgetree toe die SAPS en DBV daar opdaag nie? Sterkte vir Rover en dankie vir sy nuwe eienaars.